અમદાવાદ મ્યુનિ.કોર્પોરેશનની ચૂંટણીમાં મતદાનના દિવસે જ મતદારયાદીમાંથી ૧.૦૪ લાખ મતદારોના નામ કમી થવાની ઘટનાને લીધે વિવાદ થયો છે પણ અમદાવાદ મ્યુનિ.ની ચૂંટણીમાં મતદારોની કમી યાદી છુપાવવાને લીધે કેટલાંક ઉમેદવારોનો ચૂંટણી લડવાનો અધિકાર પણ છીનવાઇ ગયો હતો. શહેરના પાલડી વોર્ડમાં કોંગ્રેસના ઉમેદવારનું નામ કમી યાદીમાંથી હોવાથી તેમનું ચૂંટણી ફોર્મ રદ થયું હતુ. જેથી ડમી ઉમેદવારને ચૂંટણી લડી શક્યા હતા બીજી તરફ વટવા વોર્ડમાં ભાજપના ઉમેદવારના ટેકેદારનું નામ કમી યાદીમાંથી હોવાથી તેમનું પણ ફોર્મ રદ થયું હતુ જેથી ડમી ઉમેદવારનું ફોર્મ મંજુર કરવામાં આવ્યું હતુ જોકે, કમી મતદારોની યાદી છુપાવવાને લીધે સૌથી વધુ નુકશાન અપક્ષ ઉમેદવારને થયું હતુ કેમ કે, કમી મતદારયાદીમાં ટેકેદાર કે પછી પોતાનું નામ હોવાને લીધે આઠ અપક્ષ ઉમેદવારોના ફોર્મ રદ થયાં હતા.